**ГОДИШЕН ДОКЛАД**

**ЗА ДЕЙНОСТТА**

**НА**

 **„АГРОИНЖЕНЕРИНГ 90“ ЕООД**

**ЗА 2019 ГОДИНА**

на основание чл. 39 от Закона за счетоводството и Приложение 10 от ЗППЦК

## Обща информация за „АГРОИНЖЕНЕРИНГ 90“ ЕООД

1. ***Описание на дейността***

Агроинженеринг 90 ЕООД е дружество, създадено през м. септември 1990 г. Дружеството е със седалище и адрес на управление гр. София, ул. “Постоянство ” N 67 А. Съдебната регистрация на дружеството е от 1990 г., решение № 8126/1990 г. Последните промени в органите за управление са вписани с решение №15/13.06.2006 г. на Софийски градски съд.

Агроинженеринг 90 ЕООД е вписано в Търговския регистър към Агенция по вписванията, с ЕИК 000639140.

Дружеството има издадено пълно разрешение за търговия на едро с лекарствени средства № ІV–P-T-EU-S-012/ 25.03.2013 г., издадено от Министерството на здравеопазването.

От месец Юни 2014 г. е въведена в експлоатация малка водно-електрическа централа (МВЕЦ), находяща се в местността Иловското, община Ботевград. Продажбата на електрическата енергия се осъществява по договор за изкупуване с Чез Електро България АД. Дружеството има разрешение за водоползване № 11140131 от 20.04.2012 г. от МОСВ.

Предметът на дейност на дружеството през 2019 г. е търговия на едро с лекарствени средства и минерална вода, производство на ел. енергия от МВЕЦ, и предоставяне на счетоводни, транспортни и наемни услуги.

Дружеството е част от Групата Агрохолд.

Агроинженеринг 90 ЕООД няма регистрирани клонове и представителства в страната и в чужбина.

Дружеството се класифицира като малко предприятие по Закона за счетоводство.

1. ***Структура и собственост на основния капитал***

Към 31 декември 2019 г. основният капитал на дружеството включва 500 дружествени дялове с номинална стойност от 10 лв. за всеки дял. Всички дружествени дялове са собственост на едноличния собственик “Агрохолд” АД, ЕИК 831259024, седалище и адрес на управление: София ул. Постоянство № 67 А.

1. ***Управленска структура***

Агроинженеринг 90 ЕООД се представлява и управлява от управителя Веселина Филипова.

# II. ПРЕГЛЕД НА ДЕЙНОСТТА НА ДРУЖЕСТВОТО ПРЕЗ 2019 г. И АНАЛИЗ НА ПОСТИГНАТИТЕ РЕЗУЛТАТИ

През 2019 г. дружеството продължава да осъществява своята дейност по основни направления: продажба на медикаменти и минерална вода, производство на ел. енергия от МВЕЦ и предоставяне на счетоводни и наемни услуги. Дейността не се разви според предвижданията на ръководството. Причината за това е ниското ниво на водите в язовир Бебреш , поради което МВЕЦ Бебреш не е работил през цялата година , с изключение на 14 дневна профилактика в работен режим.

Най-съществена е дейността на дружеството, свързана с търговия на едро с лекарства на базата на издадено пълно разрешение за търговия на едро с лекарствени средства от Министерството на здравеопазването, която формира 54% от приходите на дружеството. Агроинженеринг 90 ЕООД има сключен договор за търговия с лекарства с ГлаксоСмитКлайн ЕООД.

 Агроинженеринг 90 ЕООД има сключен с Чез Електро България АД договор № 451/20.06.2014 г. за изкупуване на електрическа енергия, произведена от възобновяеми енергийни източници. Ел.енергията се изкупува по преференциална цена от 156,04 лв. за МW. През 2019 г. е произведена електрическа енергия в размер на 226 327 кWh, а приходите от продажба на ел.енергия за 2019 г. представляват 3 % от общите приходи на дружеството.

***Инвестиционна програма***

Проектите, по които работи дружеството са:

* МВЕЦ Своде, Правец - на 13.02.2015 г. е сключен договор за предварително проучване и проектиране на малка ВЕЦ, която ще бъде изградена в землището на с. Своде. На 08.02.2016 г. в община Правец е обявено обществено обсъждане на доклад за ОВОС на инвестиционното предложение Общата инвестиционна стойност е 3,300 х. лв. Дружеството притежава разрешително за водовземане № 11140156/ 24.11.2015 г. С решение № СО – 14 – П /2016 г. На Директора на РИОСВ – София бе прекратена процедурата по оценка за съвместимост с предмета и целите на опазване на защитените зони за инвестиционното предложение. Агроинженеринг 90 ЕООД обжалва това решение пред Административния съд – София град. Същият с решение № 8681 от 05.07.2017 г. е потвърдил отмяната на разрешителното за водовземане . Решението е окончателно и работата по този проект се прекратява.
* МВЕЦ Енерджи – Говедарци - на 25.11.2015 г. е сключен договор за проектиране и съгласуване за малка ВЕЦ Енерджи – Говедарци на р. Горна прека, р. Мальовишка и р. Черни искър. Със заповед от 17.09.2015 г. община Самоков е учредила право на прокарване на напорен тръбопровод и право на сервитутна зона към него за МВЕЦ Енерджи – Говедарци. Дружеството притежава разрешително № 11140156/24.11.2015 г. от Директора на Басейнова дирекция “Дунавски район“ за водовземане от повърхностен воден обект с цел производство на елекроенергия в землището на с. Говедарци. Със заповед № РД 49-373 от 03.10.2016 г. на Министерсво на земеледието и храните е отредена покупката на 7 недвижими имота - частна държавна собственост. Агроинженеринг 90 ЕООД е заплатило дължимите суми и е придобило имотите. Със заповед № 959 от 12.08.2016 г. на изпълнителния Директор на Изпълнителна агенция по горите е учреден безсрочен сервитут на енергиен обект в полза на Агроинженеринг 90 ЕООД, върху поземлени имоти – частна държавна собственост, за изграждане, експоатация и ремонт на подземен напорен тръбопровод за обекта. Дружеството е заплатило дължимото обезщетение за учредения безсрочен сервитут. Община Самоков е издала разрешение за строеж № 119 от 25.10.2016 г. , влязло в сила на 02.12.2016 г. Очакването е проектът да бъде завършен до 30.06.2018 г. Общата инвестиционна стойност е 7,830 х. лв. През 2017 г. зелени организации са обжалвали разрешително за ползване на повърхностен воден обект за МВЕЦ. МОСВ е формирало работна група, която да проучи дали обжалваните точки са в действителност в зоната на Национален парк Рила. Дружеството е наело и независим експерт за същата оценка. И двете групи са потвърдили, че тези точки не са в зоната на парка. Дружеството е подало до МОСВ резултатите от експертните оценки, но до момента министерството не е дало официален отговор. Поради тези проблеми през 2017 г. са извършени минимални разходи по ВЕЦ Енерджи, изчаква се становището на МОСВ. През 2018 г. със заповед № ДК-10-ЮЗР-74 на РДНСК , Разрешението ни за строеж № 119/25.10.2016 г. бе обявено за нищожно.Дружеството ще предприеме действия за възстановяване на платените суми за безсрочен сервитут , поради невъзможност МВЕЦ Енерджи Говедарци да бъде построен.
* През декември 2014 г. е закупена земеделска земя в землището на с. Чомаковци общ. Червен бряг с намерение да бъде изграден ВЕЦ. Проектът е още на ниво проучване.
* МВЕЦ Огняново – - през 2016 г. са извършени разходи за хидроложко проучване относно изготвянето на оценка на перспективата за изграждане на МВЕЦ, находящ се до Кремиковци, гр. София. На този етап проекта е във фаза проучване.

Останалите дейности на дружеството включват: предоставянето на счетоводни – 26% от общите приходи на дружеството и продажба на минерална вода – 17 % от общите приходи на дружеството.

Към 31.12.2019 г. общият брой на персонала в дружеството е 14 работници и служители (31.12.2018 г.: 13).

# АНАЛИЗ НА РЕЗУЛТАТИТЕ ОТ ДЕЙНОСТТА ПРЕЗ 2019 г.

***Структура на активите и пасивите***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **АКТИВИ** |  | **31.12.2019 BGN '000** |  | **% от общо активи** |  | **31.12.2018 BGN '000** |  | **% от общо активи** |
| **Нетекущи активи** в т. ч. |  | **2,279** |  | **79 %** |  | **2,451** |  | **81 %** |
| Имоти, машини и оборудване |  | 1,688 |  | 59 % |  | 1,797 |  | 60 % |
| Инвестиционни имоти |  | 584 |  | 20 % |  | 650 |  | 21 % |
| Активи по отсрочени данъци |  | 7 |  | - |  | 4 |  |  |
|  |  |  |  |  |  |  |  |  |
| **Текущи активи** в т. ч. |  | **597** |  | **21%** |  | **568** |  | **19%** |
| Материални запаси |  | 7 |  | **-** |  | 1 |  | **-** |
| Търговски вземания  |  | 51 |  | 2 % |  | 57 |  | 2 % |
| Вземания от свързани лица |  | 18 |  | 1 % |  | 18 |  | 1 % |
| Други текущи активи |  | 20 |  | 1 % |  | 22 |  | 1 % |
| Парични средства и еквиваленти |  | 501 |  | 17 % |  | 470 |  | 15 % |
| **Общо активи** |  | **2,876** |  | **100%** |  | **3,019** |  | **100%** |

|  |  |  |  |  |  |  |  |
| --- | --- | --- | --- | --- | --- | --- | --- |
| **ПАСИВИ** | **31.12.2019 BGN '000** |  | **% от общо пасиви** |  | **31.12.2018 BGN '000** |  | **% от общо пасиви** |
|  |  |  |  |  |  |  |  |
| **Собствен капитал** | **2,668** |  | **93 %** |  | **2,690** |  | **89 %** |
| Основен капитал, записан | 5 |  | - |  | 5 |  | - |
| Резерви | 1 |  | - |  | 1 |  | - |
| Натрупани печалби | 2,689 |  | 93 % |  | 2,431 |  | 80 % |
| Нетна печалба за годината/загуба |  (27) |  | - |  | 253 |  | 9 % |
| **Нетекущи задължения** | **33**  |  | **1%** |  | **35**  |  | **1%** |
| Задължения към персонала при пенсиониране | 33 |  | 1 % |  | 34 |  | 1 % |
| Задължения по финансов лизинг | - |  | - |  | 1 |  | - |
|  |  |  |  |  |  |  |  |
| **Текущи задължения** | **175** |  | **6%** |  | **294** |  | **10%** |
| Търговски задължения | 99 |  | 3 % |  | 232 |  | 8 % |
| Задължения към свързани лица | 5 |  |  |  | 7 |  |  |
| Задължения към персонала и социалноосигуряване | 48 |  | 2% |  | 17 |  | 1% |
| Краткосрочна част от задължения по финансов лизинг | - |  | - |  | 7 |  | - |
| Задължения за данъци | 2 |  | - |  | 11 |  | - |
| Други текущи задължения | 21 |  | 1 % |  | 20 |  | 1 % |
| **Общо собствен капитал и пасиви** | **2,876** |  | **100%** |  | **3,019** |  | **100%** |

 И през двете години най-съществени са нетекущите активи, които представляват

79% (31.12.2018 г.: 81%) от всички активи. В състава им са включени имоти, машини и оборудване на обща стойност 1,688 х. лв. (31.12.2018 г.: 1,797 х. лв.). Дружеството притежава недвижими имоти, както следва:

* земи на обща стойност - 362 х. лв. (31.12.2018 г.: 362 х. лв.);
* сгради по балансова стойност - 98 х. лв. (31.12.2018 г.: 103 х. лв.).

Стойността на оборудването на действащата МВЕЦ е 748 х. лв. (31.12.2018 г.: 833 х. лв.).

Инвестиционните имоти представляват склад, който дружеството отдава под наем.

 Текущите активи представляват 21% от общите активи на дружеството (31.12.2018 г.: 19%). Най-съществени от тях през 2019 г. са паричните средства – 501 х. лв. или 17% (31.12.2018 г.: 15%).

 Собственият капитал към 31.12.2019 г. е 2,668 х. лв. или 93% от пасивите (31.12.2018 г.: 2,690 х. лв., 89%). Промяната в собствения капитал през отчетния спрямо предходния период се дължи на реализираният отрицателен финансов резултат.

 Нетекущите задължения на дружеството към 31.12.2019 г. са 33 х. лв., или 1% от всички пасиви (31.12.2018 г.: 35 х. лв., 1%). Те включват задължения към персонала при пенсиониране – 33 х. лв. , или 1 % (31.12.2018 г.: 34 х. лв. – 1%).

 Текущите задължения са в размер на 175 х. лв. или 6% (31.12.2018 г.: 294 х. лв. – 10%) и включват търговски задължения и задължения към персонала.

***Резултати от дейността***

# През 2019 г. дружеството отчита отрицателен финансов резултат – нетна загуба в размер на 27 х. лв. (2018 г.: печалба - 253 х.лв.). Промяната на резултата спрямо предходния период е свързана най-вече с намалението на приходите от производство на ел. eнергия.

***Преглед на приходите от дейността***

През 2019 г. дружеството отчита приходи от продажби в размер на 1,105 х. лв. и други доходи от дейността, нетно - 313 х. лв. През 2018 г. реализираните приходи от продажби са били 2,035 х. лв. и други доходи от дейността, нетно – 118 х. лв. По видове приходите от продажби са:

|  |  |  |
| --- | --- | --- |
|  | *2018* | *2018* |
|  | *BGN '000* | *BGN '000* |
| **Стоки, в т.ч.:** | 782 | 1,179 |
| *\* медикаменти* | *594* | *660* |
| *\*вода и консумативи* | *188* | *519* |
| ***Продукция, в т.ч.:*** | 35 | 604 |
| *\*производство на ел. енергия* | *35* | *604* |
| ***Услуги, в т.ч.:*** | 288 | 252 |
| *\*консултански/счетоводни,правни* | *288* | *252* |
|  | **1,105** | **2,035** |

Най-съществен дял в приходите имат приходите от продажба на медикаменти 53,75% ( 2018 г. : 32,41 %) следвани услугите 26,03% (2018г.: 12,38% ), продажбата на вода и консумативи – 17,03 % (2018 г.: 25,50% и от производството и продажбата на ел.енергия – 3,19% (2018 г.: 29,71%). Намалението на приходите през отчетния спрямо предходния период се дължи най-вече на намаление на приходите от производство и продажба на ел.енергия .

Другите доходи включват основно приходи от наем и префактурирани разходи.

***Преглед на разходите за дейността:***

|  |  |  |  |  |  |
| --- | --- | --- | --- | --- | --- |
|  | **2019** |  | **2018** |  |  **Изменение** |
|  | **BGN'000** |  | **BGN'000** |  | **BGN'000** |  |  |
|  |  |  |  |  |  |  |  |
| **Разходи**  | **1,448** |  | **1,855** |  | **(407)** |  |  |
|  *в т.ч. :* |  |  |  |  |  |  |  |
| Себестойност на реализираните стоки и продукция | 940 |  | 1,380 |  | (440) |  |  |
| Разходи за реализация | 35 |  | 61 |  | (26) |  |  |
| Административни разходи | 473 |  | 414 |  | 59 |  |  |
|  |  |  |  |  |  |  |  |

# Най съществен дял в разходите за 2019 г. има себестойността на реализираните стоки и продукция – 65 % от общите разходи за дейността, административните разходи – 33 % от общите разходи за дейността и разходите за реализация – 2 %. Аналогична е структурата на разходите и за 2018 г.

# Разходите за персонала за 2019 г. са в размер на 358 х. лв. (2018 г.: 375 х. лв.) и включват:

* Възнаграждения и заплати – 311 х. лв. (2018 г.: 329 х. лв.);
* Вноски по социалното осигуряване – 47 х. лв. (2018 г.: 46 х. лв.).

# През 2019 г. Дружеството не отчита финансови разходи (лихви и такси) по предоставени банкови заеми (2018 г.: 16 х. лв.) и лихви по договори за финансов лизинг – 0 х. лв. (2018г.: 1 х. лв.).

***Обезценка на нетекущи активи***

Към 31.12.2016 г. Дружеството е направило преглед на капитализираните разходи за изграждане на МВЕЦ Своде, гр. Правец в размер на 111 х.лв. – сумите представляват платени такси и аванси за доклад за въздействието върху околната среда, както и проектантски услуги. Ръководството на дружеството е взело решение да обезцени тези разходи, поради издадено решение на РИОСВ, гр. София за отрицателно въздействие върху околната среда

# Рисковете, които са оказали или които, според очакванията на ръководството биха могли да имат благоприятно или неблагоприятно въздействие върху приходите от дейността на дружеството са обяснени по-долу в Отчета за дейността.

1. **ОСНОВНИ ФИНАНСОВИ ПОКАЗАТЕЛИ**

|  |  |  |  |
| --- | --- | --- | --- |
| **Коефициент** | **Текуща година**  | **Предходна година**  | **Изменение**  |
|  |  |  |  |
| Обща ликвидност | 3.41 | 1.93 | 1.48 |
| Коефициент на задлъжнялост | 0.08 | 0.12 | -0.04 |
|  |  |  |  |
| Брутна рентабилност на приходите от продажби | (0.03) | 14 | -14.03 |
| Нетна рентабилност на приходите от продажби | (0.02) | 12.4 | -12.42 |
| Нетна рентабилност на собствения капитал | (0.01) | 9.4 | -9.41 |
|  |  |  |  |

# През текущия период се наблюдава съществено увеличение на общата ликвидност на дружеството. Същевременно има намаление на коефициентите на нетна рентабилност, на приходите от продажби, което се дължи на на намалението на приходите от ел. енергия за текущия период в сравнение с предходния , при сравнително запазване на административните и други общи разходи.

# СЪБИТИЯ СЛЕД ДАТАТА, КЪМ КОЯТО Е СЪСТАВЕН ГОДИШНИЯ ФИНАНСОВ ОТЧЕТ

Няма съществени събития след датата на баланса, които следва да се отразят във финансовия отчет за 2019 г. на дружеството.

# ВЕРОЯТНО БЪДЕЩО РАЗВИТИЕ НА ПРЕДПРИЯТИЕТО

От 01.01.2020 г. са в сила нови търговски условия за дистрибуция на лекарства с ГлаксоСмитКлайн ЕООД. Според новите търговски условия. Дружеството няма да получава отстъпки при закупуване на медикаменти – 8 %, а ще начислява надценки за търговец на едро върху продаваните медикаменти. Срокът на действие на търговските условия е 31.12.2020 г. Очакваните обеми от продажба на медикаменти за 2020 г. няма да се отличават значително от реализираните през 2019 г.

Друга дейност на дружеството е продажбата на минерална вода ДЕВИН на база сключен договор с “Девин ” АД . През м. юни 2019 г. договора е прекратен . Дружеството няма да осъществява тази дейност .

През 2018 г. е получено разрешително за увеличаване диапазона на водните нива за работа на МВЕЦ Бебреш. Това ще доведе до по-продължителна работа на МВЕЦ Бебреш, само при наличието на достатъчен воден ресурс в язовир Бебреш.

Ръководството на дружеството очаква при по продължителна работа на МВЕЦ Бебреш през 2020 г. да реализира положителен финансов резултат – печалба преди данъци около 240 х. лв. При липса на достатъчно вода и невъзможност на МВЕЦ Бебреш да приозвежда ел. енергия, то не се очаква положитен финансов резултат.

# ДЕЙСТВИЯ В ОБЛАСТТА НА НАУЧНОИЗСЛЕДОВАТЕЛСКАТА И РАЗВОЙНАТА ДЕЙНОСТ

Дружеството не осъществява дейност в областта на научноизследователската и развойната дейност.

# ИНФОРМАЦИЯ ЗА ПРИДОБИВАНЕ НА СОБСТВЕНИ АКЦИИ, ИЗИСКВАНА ПО РЕДА НА ЧЛ. 187 Д ОТ ТЪРГОВСКИЯ ЗАКОН

Дружеството е еднолично дружество с ограничена отговорност, не емитира акции и не е задължено да представя такава информация.

Няма промяна в структурата и размера на основния капитал през отчетния период.

# РИСКОВИ ФАКТОРИ. ФИНАНСОВИ ИНСТРУМЕНТИ.

# Върху дейността на Агроинженеринг 90 ЕООД влияние оказват следните рискови фактори:

# *7.1.Риск от климатични условия* – по отношение на производството и продажбата на ел.енергия. Производството на ел.енергия до голяма степен зависи от климатичните условия. При суша и спадане нивото на язовир Бебреш работата на централата се спира. През 2019 г. централата не е работила 11,5 месеца. (2018 г.: 4 месеца). Този риск не може да бъде управляван от дружеството.

# *7.2.Риск от непредвидени причини (форсмажор) и настъпване на производствена авария* – Ръководството се стреми да минимизира тези рискове като:

# Производственото оборудване се следи от началника на МВЕЦ. Същото е ново, въведено в експлоатация от 2014 година. И периодично се извършва необходимата профилактика, в съответствие с инструкциите на производственото оборудване.

# Ежегодно се прави застраховка на всички активи, вкл. за риск от авария, наводнения и други.

*7.3. Риск по отношение на търговията с лекарства – рискът се състои в обстоятелството, че търговската дейност с лекарства е регулирана дейност, а самите лекарства имат срок на годност .*

Този риск се минимизира чрез поръчване на стока от доставчика само след заплащане на съответните поръчки от клиентите на дружеството.

2

 *7.4.* *Управление на финансовия риск*

В хода на обичайната си стопанска дейност дружеството е изложено на различни финансови рискове, най-важните от които са: пазарен (включващ валутен риск, риск от промяна на справедливата стойност и ценови риск), кредитен риск, ликвиден риск и риск на лихвено-обвързани парични потоци. Общото управление на риска е фокусирано върху трудностите на прогнозиране на финансовите пазари и за постигане минимизиране на потенциалните отрицателни ефекти, които могат да се отразят върху финансовите резултати и състояние на дружеството. Текущо финансовите рискове се идентифицират, измерват и наблюдават с помощта на различни контролни механизми, въведени за да се определят адекватни цени на стоките и услугите на дружеството и на привлечения от него заемен капитал, както и да се оценят адекватно пазарните обстоятелства на правените от него инвестиции и формите на поддържане на свободните ликвидни средства, без да се допуска неоправдана концентрация на даден риск.

Управлението на риска в дружеството се осъществява текущо под прякото ръководство на управителя и главния счетоводител на дружеството.

Управителят е разработил основните принципи на общото управление на финансовия риск, на базата на които са разработени конкретните процедури за управление на отделните специфични рискове, като валутен, ценови, лихвен, кредитен и ликвиден, при използването на деривативни и недеривативни инструменти.

Дружеството не работи с деривативни инструменти.

***Пазарен риск***

 ***а. Валутен риск***

Дружеството не е изложено на валутен риск, защото всички негови операции и сделки са деноминирани в български лева и/или евро, доколкото последното е с фиксиран курс спрямо лева по закон.

***б. Ценови риск***

Дружеството не е изложено на ценови риск за негативни промени в цените на стоките и услугите, обект на неговите операции, защото те са специфични и за определен кръг клиенти, при които има установени процедури за периодично актуализиране спрямо промените на пазара*.*

Дружеството е изложено на специфичен ценови риск относно продажната цена на произведената от него електроенергия, доколкото последната е изключително специфичен продукт и се реализира на определени със закон електроразпределителни дружества, а продажната й цена подлежи на контрол и регулиране от комисия по енергийно и водно регулиране и е дългосрочно фиксирана до 09.06.2029 г. Считано от м. юли 2015 г. е направена промяна в Закона за енергията от възобновяеми източници (ЗЕВИ), по силата на която преференциално определената цена се отнася само до размера на утвърдения годишен лимит за производство на електрическа енергия от възобновяеми източници. Лимитът за производство се определя с решение на Комисията по енергийно и водно регулиране. Произведената електрическа енергия над утвърдения годишен лимит се изкупува по средни цени за излишък на електрическа енергия, определена от Енергийния Системен Оператор за съответния месец или по свободно договорени цени с търговци на електрическа енергия или клиенти крайни потребители на електрическа енергия.

През 2019 г. бе направена промяна в Закона за енергетиката ,касаещи производителите с инсталирана мощност 1 МВт. и над 1 МВт. , където попада и МВЕЦ Бебреш. Тези производители са задължени да сключат догово за премия с фонд СЕС , като разликата между съответната референтна цена , определена от КЕВР и преференциалната цена на всеки производител се изплаща от фонд СЕС.

Допълнително производството и продажбите (приходите) на дружеството са зависими и от климатичните условия. За минимизиране на този риск е направена предварителна оценка на водните ресурси, на базата на която е взето решение за извършване на инвестицията. През 2019 г. поради ниски води ВЕЦ Бебреш е работил 14 дни.

Дружеството не притежава акции и ценни книжа, които са обект на търгуване, както и няма практика да търгува с финансови инструменти.

***в. Кредитен риск***

Основните финансови активи на дружеството са пари в брой и в банкови сметки (текущи и депозитни), търговски и други краткосрочни вземания.

Кредитен риск е основно рискът, при който клиентите и другите контрагенти на дружеството няма да бъдат в състояние да изплатят изцяло и в обичайно предвидените срокове дължимите от тях суми по търговските и други вземания. Последните са представени в баланса в нетен размер, след приспадане на начислените обезценки по съмнителни и трудносъбираеми вземания. Такива обезценки са направени, където и когато са били налице събития, идентифициращи загуби от несъбираемост съгласно предишен опит.

Дружеството няма значителна концентрация на кредитен риск по отношение на вземанията за лекарства и посреднически услуги. Относно вземанията за лекарства, дружеството работи с клиенти, с които има дълга история и търговско сътрудничество. Всички клиенти на дружеството предплащат авансово стоките Вземанията се контролират ототдел счетоводство, като се следва установената политика. Дружеството има просрочени вземания по наемен договор, който е прекратен към м.октомври 2017 г. Ръководството е направило анализ, на базата на който не е направило обезценка на тези вземания и счита, че ще ги събере напълно.

Паричните средства в дружеството и разплащателните операции са концентрирани в Булбанк АД и в Юробанк България АД, които са търговски банки с висока репутация и стабилна ликвидност, което ограничава риска относно паричните средства и паричните еквиваленти.

***г. Ликвиден риск***

Ликвидният риск се изразява в негативната ситуация дружеството да не бъде в състояние да посрещне безусловно всички свои задължения съгласно техния падеж. То провежда консервативна политика по управление на ликвидността, чрез която постоянно поддържа оптимален ликвиден запас парични средства, добра способност за финансиране на стопанската си дейност, вкл. чрез осигуряване на адекватни кредитни ресурси и улеснения.

Текущо матуритетът и осъществяването на плащанията се следи от финансово-счетоводния отдел, като се поддържа ежедневна информация за наличните парични средства и предстоящите плащания.

Информация за финасновите активи и пасиви на дружеството може да се види от годишния финансов отчет за 2019г. – Приложение № 27.

# ДОКЛАДВАНЕ ВЪВ ВРЪЗКА С ДРУГА ИНФОРМАЦИЯ КЪМ ФИНАНСОВИЯ ОТЧЕТ ЗА 2019 Г., СЪГЛАСНО ИЗИСКВАНИЯТА НА ЗППЦК – Приложение 10

1. *Информация, дадена в стойностно и количествено изражение относно основните категории стоки, продукти и/или предоставени услуги, с посочване на техния дял в приходите от продажби на емитента, съответно лицето по § 1д от допълнителните разпоредби на ЗППЦК, като цяло и промените, настъпили през отчетната финансова година.*

Приходите от продажби по основни видове са посочени по-горе в точка 1.

Дружеството е произвело през 2019 г. електрическа енергия за 226 MWH, от което е реализирало приходи в размер на 35 х. лева (3% от приходите). Намалението приходите на ел.енергия спрямо предходния период със 569 х. лв. се дължи на ниското ниво на водите през цялата 2019 г.

Приходите от продажба на медикаменти за 2019 г. включват продажби на 62 х.оп. за сумата от 594 х. лв. (54 % от приходите). Намалението спрямо предходния период от

66 х. лв.се дължи на увеличение на относителния дял на медикаменти с ниска продажна цена.

Приходите от вода по количество и стойност за 2019 г. са следните:

* Минерална вода Ком - 42 х. бр. опаковки на стойност 12 х. лв. ( 1,1

% от приходите);

* Вода Девин – 400 х.бр. опаковки на стойност 176 х. лв. (15,9% от приходите).

Спрямо предходният период намалението е значително. През месец юни 2019 г. са прекратени договорите за доставка на минерална вода.

Приходите от услуги за 2019 г. са на обща стойност 288 х. лв. Увеличението спрямо предходния период е незначително.

1. *Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с емитента, съответно лицето по § 1д от допълнителните разпоредби на ЗППЦК*

Приходите от продажба на стоки, продукция и услуги са изцяло от вътрешен пазар.

Доставчиците на стоки, материали и услуги с относителен дял над 10 на сто от разходите за 2019 г. са, както следва:

|  |  |  |  |  |  |  |
| --- | --- | --- | --- | --- | --- | --- |
| **Доставчик** |  | **Вид на разхода** |  | ***Хил. лв.*** |  | ***Дял в %*** |
| ГлаксоСмитКлайн ЕООД |  | Медикаменти |  | 699 |  | 66 % |
| Девин АД |  | Минерална вода |  | 192 |  | 18 % |
| Други, с относителен дял под 10% |  | Други услуги |  | 164 |  | 16 % |
|  |  |  |  | **1,055** |  | **100%** |

*Клиенти по продажби на стоки, продукция и услуги* с относителен дял над 10 на сто от приходите за 2019 г. са, както следва:

|  |  |  |  |  |  |  |
| --- | --- | --- | --- | --- | --- | --- |
| **Клиент** |  | **Вид на приходи** |  | ***Хил. лв.*** |  | ***Дял в %*** |
| Фаркол АД |  | Медикаменти |  | 408 |  | 25 % |
| Централизирани доставки ЕООД |  | Счетоводни и правни услуги |  | 372 |  | 23% |
| МГС Ойл ЕООД |  | Минерална вода |  | 286 |  | 18% |
| Беста Мед ООД |  | Медикаменти |   | 204 |  | 13% |
| Други, с относителен дял под 10% |  | Други приходи |  | 334 |  | 21% |
|  |  |  |  | **1,604** |  | **100%** |

1. *Информация за сключени съществени сделки.*

Дейностите на дружеството по продажба на стоки се извършват въз основа на общите условия за продажба на Глаксо Смит Клайн ЕООД в сила от 01.01.2019 г. и на търговските им условия по видове медикаменти и на сключения договор за продажба на минерална вода с Девин АД .

Продажбата на произведената електроенергия се извършва по силата на договор за изкупуване на електрическа енергия № 451 от 20.06.2014 г. c ЧЕЗ Електро България АД. Договорът е за срок до 09.06.2029 г.

Извършените услуги са по силата на следните договори:

* за счетоводни и юридически услуги с Централизирани доставки АД;
1. *Информация относно сделките, сключени между емитента, съответно лицето по § 1д от допълнителните разпоредби на ЗППЦК, и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които емитентът, съответно лицето по § 1д от допълнителните разпоредби на ЗППЦК или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на емитента, съответно лицето по § 1д от допълнителните разпоредби на ЗППЦК.*

Информация за свързаните лица на дружеството може да се види от годишния финансов отчет за 2019. – Приложение № 28.

През годината дружеството е осъществявало сделки със свързани лица, данните за които са представени по-долу:

|  |  |  |  |
| --- | --- | --- | --- |
|  | *2019* |  | *2018* |
|  | *BGN'000* |  | *BGN'000* |
|  |  |  |  |
| **Доставки от свързани лица:** | **17** |  | **19** |
| *Материали* |  |  |  |
| Агробилд АД - дружество под общ контрол | 5 |  | 5 |
|  |  |  |  |
| *Услуги* |  |  |  |
| Агробилд АД - дружество под общ контрол | 12 |  | 12 |
| СКДУ ЕООД- дружество под общ контрол | - |  | 2 |

|  |
| --- |
|  |
| **Продажби на свързани лица:** |
|  |

 Дружеството не е осъществило продажби на свързани лица през 2019 г.

Ръководството се стреми условията, при които се извършват сделките със свързани лица да не се отклоняват съществено от пазарните цени за подобен вид сделки.

През отчетния период няма предложения за сключване на сделки между дружеството и свързаните лица, извън посочените по-горе. Дружеството не е сключвало сделки и не предвижда сключването на сделки, които са извън обичайната му дейност

През отчетния период дружеството не е извършвало други сделки със свързани лица по §1, т. 13 от ДР на ЗППЦК.

Откритите салда (разчети) със свързани лица към края на годината могат да се видят от годишния финансов отчет за 2019 г. – Приложения № 16, 23 и 28.

*5.Информация за събития и показатели с необичаен за емитента, съответно лицето по § 1д от допълнителните разпоредби на ЗППЦК, характер, имащи съществено влияние върху дейността му, и реализираните от него приходи и извършени разходи; оценка на влиянието им върху резултатите през текущата година.*

През отчетния период не са настъпили и няма отчетени събития с необичаен характер, имащи съществено влияние върху дейността на дружеството.

*6.Информация за сделки, водени извънбалансово - характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за емитента, съответно лицето по § 1д от допълнителните разпоредби на ЗППЦК, и ако разкриването на тази информация е съществено за оценката на финансовото състояние на емитента, съответно лицето по § 1д от допълнителните разпоредби на ЗППЦК*

Няма такива сделки.

*7. Информация за дялови участия на емитента, съответно лицето по § 1д от допълнителните разпоредби на ЗППЦК, за основните му инвестиции в страната и в чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата група предприятия по смисъла на Закона за счетоводството и източниците/начините на финансиране.*

Дружеството няма дялови участия и инвестиции в ценни книжа, както и инвестиции в чужбина, вкл. в ценни книжа, финансови инструменти, нематериални активи и недвижими имоти. Към 31.12.2019 г. в състава на недвижимите имоти са включени следните имоти:

* Инвестиционен имот по балансова стойност в размер на 584 х. лв., представляващ фармацевтичен склад. Имотът се отдава под наем.
* Земи по балансова стойност в размер на 362 х. лв. – включват :
* земя с. Врачеш – 4.9 дка терен върху който е построен МВЕЦ Бебреш.
* земя с. Чомаковци - залесена територия с площ от 20 дка иглолистна и широколистна гора.
* земя с. Своде - 3.9 дка за построяване МВЕЦ Своде.
* земя с. Говедарци – 9.4 дка за построяване на МВЕЦ Енерджи – Говедарци.
* Сграда с балансова стойност в размер на 98 х. лв. – сградата на МВЕЦ Бебреш.

Нематериалните активи, които използва дружеството са напълно амортизирани и включват лицензии на софтуери.

Източниците на финансиране за недвижимите имоти са от собствени източници (неразпределени печалби), заеми от свързани лица (виж по-горе) и банков заем.

*8. Информация относно сключените от емитента, съответно лицето по § 1д от допълнителните разпоредби на ЗППЦК, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения.*

Агроинженеринг 90 ЕООД няма сключени договори за заем в качеството му на заемополучател.

Агроинженеринг 90 ЕООД няма дъщерни дружества.

Дружеството-майка Агрохолд АД има сключени договори за заем в качеството му на заемополучател, както следва:

* Агриуей холдингс (компания – майка) - размер 12,614 х. лева, лихвен процент 5 % годишно и падеж до 31.12.2020 г. Обезпечения – няма
* Фирма 1 (дъщерно дружество) – размер 9,750 х. лева, лихвен процент 3 % годишно и падеж до 28.06.2029 г. Обезпечения – няма

Дружеството-майка Агрохолд АД по договор за заем между „Тера Тур Сервиз” ЕООД и Банка ДСК ЕАД и ОТП БАНК ПЛС е учредило залог на дялове с дата 10 юли 2019 г.

*9.Информация относно сключените от емитента, съответно лицето по § 1д от допълнителните разпоредби на ЗППЦК, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати.*

Агроиженеринг 90 ЕООД не е предоставяло заеми.

Агроинженеринг 90 ЕООД няма дъщерни дружества.

Компанията-майка Агрохолд АД е предоставила следните заеми:

* Фирма 1 (дъщерно дружество) – размер до 3 200 000 евро, лихвен процент – 5 % годишно върху усвоената сума и падеж до 31.12.2020 г. Обезпечения няма
* Фирма 2 (дъщерно дружество) – размер до 1 200 000 лева, лихвен процент – 5% годишно върху усвоената сума и падеж до 20.07.2020 г. Обезпечения няма
* Фирма 3 (не е дъщерно) – размер до 90 000 евро, лихвен процент – 5 % годишно върху усвоената сума и падеж до 30.06.2020 г. Обезпечения няма
* Фирма 4 (не е дъщерно) – размер до 88 000 лева, лихвен процент – 3 % годишно върху усвоената сума и падеж до 25.03.2020 г. Обезпечения няма
* Фирма 5 (не е дъщерно) – размер до 2 250 000 евро, лихвен процент – 7 % годишно върху усвоената сума и падеж до 21.12.2019 г. Обезпечения няма
* Фирма 6 (дъщерно дружество) – размер до 300 000 лева, лихвен процент – 5 % годишно върху усвоената сума и падеж до 27.03.2020 г. Обезпечения няма
* Фирма 7 (не е дъщерно) – размер до 293 500 лева, лихвен процент – 5 % годишно върху усвоената сума и падеж до 29.08.2020 г. Обезпечения няма
* Фирма 8 (не е дъщерно.) – размер до 100 000 лева, лихвен процент – 7 % годишно върху усвоената сума и падеж до 22.07.2020 г. Обезпечен с Договор за поръчителство.

*10.Информация за използването на средствата от извършена нова емисия ценни книжа през отчетния период.*

Дружеството е еднолично дружество с ограничена отговорност и не емитира акции. През отчетния период не е извършвано увеличение на основния капитал.

*11.Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати.*

Дружеството няма задължение за публикуване на прогнози за финансовите си резултати за финансовата година.

*12. Анализ и оценка на политиката относно управлението на финансовите ресурси с посочване на възможностите за обслужване на задълженията, евентуалните заплахи и мерки, които емитентът, съответно лицето по § 1д от допълнителните разпоредби на ЗППЦК, е предприел или предстои да предприеме с оглед отстраняването им.*

Ръководството на Дружеството предвижда да обслужва текущите си търговски задължения от регулярната си дейност. При необходимост и недостиг на средства дружеството може да разчита на подкрепата на едноличния си собственик – Агрохолд АД.

*13.Оценка на възможностите за реализация на инвестиционните намерения с посочване на размера на разполагаемите средства и отразяване на възможните промени в структурата на финансиране на тази дейност*

Агроинженеринг 90 ЕООД е в процес на реализация на следните инвестиционни проекти:

* През декември 2014 г. е закупена земеделска земя в землището на с. Чомаковци общ. Червен бряг с намерение да бъде изграден ВЕЦ. Проектът е още на ниво проучване.
* През 2016 г. са извършени разходи за хидроложко проучване относно изготвянето на оценка на перспективата за изграждане на МВЕЦ Огняново, находящ се до Кремиковци, гр. София. На този етап проектът е във фаза проучване.

*14.Информация за настъпили промени през отчетния период в основните принципи за управление на емитента, съответно лицето по § 1д от допълнителните разпоредби на ЗППЦК, и на неговата група предприятия по смисъла на Закона за счетоводството.*

През отчетния период не са настъпили промени в принципите за управление на дружеството и на неговата група предприятия.

*15.Информация за основните характеристики на прилаганите от емитента в процеса на изготвяне на финансовите отчети система за вътрешен контрол и система за управление на рискове.*

**Правила за управление на дружеството**

Дружеството се управлява от управител на основание трудов договор и учредителния акт. Въпросите от компетентността на общото събрание се решават от едноличния собственик. Изпълнителният директор отговаря за стратегическите дейности и новите проекти на дружеството.

В своята дейност ръководството спазва и налага политика за почтеност и етични ценности.

**Организационна структура на дружеството**

 Управител

 Изп. директор

**Гл.счетоводител Отг. Маг.Фармацевт Ръководител производствено**

 **поделение**

Счетоводители Експерт търговия Оператори

 Магазинер хидроелектроцентрала

 Шофьори

**Вътрешен документ за приета счетоводна политика. Организация на счетоводната отчетност.**

Счетоводната политика се утвърждава със заповед на управителя. Счетоводната политика е разработена в съответствие с МСФО, които са база за изготвяне на финансовите отчети на дружеството.

Чрез създадената организация за счетоводно отчитане целта на ръководството е да отразява всички стопански операции своевременно, точно и пълно, при спазване на нормативните актове, валидни за дейността на дружеството, както и да предотвратява измами и грешки.

Персоналът на дружеството, който води счетоводството и изготвя финансовите отчети е компетентен да изпълнява възложените ангажименти, притежава необходимия професионален опит.

Използваният счетоводен софтуер позволява подробна аналитична отчетност, както и отделянето на приходите и разходите на различните дейности на дружеството.

**Правила за вътрешни анализи и прегледи на основни финансови и нефинансови показатели.**

Ежегодно до 15 декември се изготвят подробни бюджети за следващата календарна година по съответните направления дейности. Ежемесечно се изготвя сравнение между бюджета и реалното му изпълнение и се вземат съответните мерки. Фактическото изпълнение на бюджета и сравнението с планирания бюджет се изготвя всеки месец до 15-число от главния счетоводител. Прегледът на изпълнението на бюджета се извършва от управителя, като целта е при установяване на проблемни области – да се предприемат адекватни мерки.

**Правила и изисквания по контролите на приложените програми и общите ИТ контроли.**

Изградена е система за всекидневно архивиране на критичните данни, касаещи счетоводната дейност. Съществува standalone сървър, който отдалечимо достъпва базата с оперативни данни и създава архив.

Сървърът е без достъп до интернет с цел предпазване от разнородни атаки.

**Организация на работа, достъп и опазване на активи. Изплащане на задължения.**

Отговорник за материалните запаси е отговорния магистър фармацевт. Той следи за наличности, регулярни доставки, срокове на годност и условия за съхранение. Обичайна политика на дружеството е доставяните лекарства да са по конкретни заявки. Тази организация на работа позволява в склада да се задържат инцидентно лекарства, по-голямата част от тях се реализират на крайния клиент непосредствено след доставката.

Дълготрайните материални активи на дружеството се отчитат по конкретни обекти и служители, на които са заведени конкретните активи.

При закупуване на ДА се изготвя протокол за въвеждане в експлоатация и се определя на кого ще се заведе съответния актив.

Най-малко веднъж годишно се извършва инвентаризация на всички активи и пасиви, анализират се ако има установени различия със счетоводните данни, както и се извършва преглед за необходимост от обезценка на активите. Главният счетоводител изготвя анализ на резултатите от инвентаризацията и предложение за съответни мерки.

Парични средства – управителят и главния счетоводител имат правата за разпореждане с паричните средства на дружеството. Ежемесечно се извършва равнение на паричните наличности по счетоводнит сметки и в банковите сметки и касата на дружеството.

Събиране на вземанията – събираемостта на вземанията се следи текущо от гл.счетоводител. Дружеството е свело до минимум риска от забава на плащанията , като работи основно с авансово плащане на фактурите от своите клиенти.

Погасяване на задължения – главният счетоводител следи за спазване на законовите и договорените срокове за погасяване на търговските и публичните задължения на дружеството, както и на заемите. Този процес текущо се наблюдава и одобрява от управителя.

**Достъп до документацията и съхраняването на документите.**

Всички документи се съхраняват надлежно описани по години, определени в законовите срокове. Има отделно помещение за архив с достъп на гл. счетоводител и управителя на фирмата.

**Годишно счетоводно приключване**

Годишното счетоводно приключване се извършва от счетоводния отдел до 28.02. на съответната година.Годишният финансов отчет се съставя от главния счетоводител.

В края на годината ръководството организира провеждане на инвентаризация на активите и пасивите и преглед за обезценка на активите на дружеството. За прегледа на инвестиционния имот дружеството ползва услугите на външен оценител. Дългосрочните задължения към персонала при пенсиониране се определят с актюерска оценка. Изпращат се писма за потвърждение на салдата по банковите сметки и на съществените разчети с доставчици и клиенти, включително свързаните лица. Съвместно с обслужващия юрист се преглеждат наличните съдебни дела – развитие на съществуващите и/или възникнали нови, както и наличие/липса на тежести върху имуществото на дружеството. Преглеждат се всички събития след края на финансовата година до датата на съставяне на годишния финансов отчет и при наличие на коригиращи събития, същите се отразяват в годишния финансов отчет. Некоригиращите събития се оповестяват. Изготвеният финансов отчет се преглежда и одобрява от Управителя на дружеството и се предава на избрания одитор за проверка.

**Последващ контрол върху операциите, основните процеси, документи и отчети.**

Управителят извършва общо последващ контрол.

**Поддръжка и наблюдение на МВЕЦ, находяща се в местността Иловското, община Ботевград**

Поддръжката и наблюдението на работата на централата се извършва от ръководителя на производственото поделение чрез периодични проверки и профилактика.

**Персонал**

Дружеството осъществява своите дейности с 14 работници и служители. Дейността, свързано с производство на ел.енергия се осъществява от 5 работници и служители, които притежават необходимата компетентност.

Политиката по отношение на персонала е: всички служители са назначени по трудови договори. Отговорностите на съответните служители са определени в длъжностна характеристика, която е неразделна част от договорa. Ежегодно се провежда среща на Управителя с всеки служител, целта на която е да се дискутират проблемни области и области с добър резултат и се определя възнаграждението занапред. Дейността на дружеството по отношение на персонала се базира на изискванията на приложимите нормативни документи (Кодекс на труда и др. ).

**Управление на рисковете**

Виж т. 7 по-горе.

*16.Информация за промените в управителните и надзорните органи през отчетната финансова година*

Няма промени в органите на управление. Дружеството се управлява и представлява от управителя Веселина Филипова и от едноличния собственик.

*17.Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година, изплатени от емитента, съответно лицето по § 1д от допълнителните разпоредби на ЗППЦК, и негови дъщерни дружества, независимо от това, дали са били включени в разходите на емитента, съответно лицето по § 1д от допълнителните разпоредби на ЗППЦК, или произтичат от разпределение на печалбата, включително:*

*а) получени суми и непарични възнаграждения;*

Веселина Филипова – 36 176 лева

*б) условни или разсрочени възнаграждения, възникнали през годината, дори и ако възнаграждението се дължи към по-късен момент;*

Веселина Филипова - няма

*в) сума, дължима от емитента, съответно лицето по § 1д от допълнителните разпоредби на ЗППЦК, или негови дъщерни дружества за изплащане на пенсии, обезщетения при пенсиониране или други подобни обезщетения.*

Веселина Филипова - няма

*18. За публичните дружества - информация за притежавани от членовете на управителните и на контролните органи, прокуристите и висшия ръководен състав акции на емитента, включително акциите, притежавани от всеки от тях поотделно и като процент от акциите от всеки клас, както и предоставени им от емитента опции върху негови ценни книжа - вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите.*

Дружеството не е публично и няма задължение да докладва по тази точка.

Дружеството е еднолично дружество с ограничена отговорност и всички дялове се притежават от Агрохолд АД.

*19. Информация за известните на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери.*

Дружеството е еднолично дружество с ограничена отговорност и всички дялове се притежават от Агрохолд АД. Не са ни известни договорености, в резултат на които в бъдеще могат да настъпят промени в структурата на основния капитал. Дружеството не е емитирало облигации.

*20.Информация за висящи съдебни, административни или арбитражни производства, касаещи задължения или вземания на емитента, съответно лицето по § 1д от допълнителните разпоредби на ЗППЦК, в размер най-малко 10 на сто от собствения му капитал; ако общата стойност на задълженията или вземанията на емитента, съответно лицето по § 1д от допълнителните разпоредби на ЗППЦК, по всички образувани производства надхвърля 10 на сто от собствения му капитал, се представя информация за всяко производство поотделно*

Дружеството няма висящи съдебни , административни или арбитражни производства, касаещи задължения или вземания.

*21.За публичните дружества – данни за директора за връзки с инвеститора, включително телефон и адрес за кореспонденция.*

Дружеството не е публично и точка 21 е неприложима за него.

Годишният доклад за дейността е одобрен и подписан от Управителя Веселина Филипова на 26 февруари 2020 г.

 **……………………**

**Веселина Филипова**

**Управител**